Official Journal L 348 , 30/12/1977 P. 0053 - 0053

Finnish special edition: Chapter 3 Volume 9 P. 0145

Greek special edition: Chapter 03 Volume 19 P. 0226

Swedish special edition: Chapter 3 Volume 9 P. 0145

Spanish special edition: Chapter 03 Volume 13 P. 0169

Portuguese special edition Chapter 03 Volume 13 P. 0169



REGOLAMENT TAL-KUMMISSJONI (KEE) Nru 2962/77 tat-23 ta' Diċembru 1977 li jemenda r-Regolament (KEE) Nru 616/72 dwar regoli dettaljati sabiex jiġu applikati rifużjonijiet fuq l-esportazzjoni u mposti fuq iż-żejt taż-żebbuġa IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ekonomika Ewropea, Wara li kkunsidrat ir-Regolament tal-Kunsill Nru 136/66/KEE tat-22 ta' Settembru 1966 dwar it-twaqqif ta' organizzazzjoni komuni tas-suq fiż-żjut u x-xaħmijiet ([1]), kif l-aħħar emendat bir-Regolament (KEE) Nru 1707/73 ([2]); Wara li kkunsidrat ir-Regolament tal-Kunsill Nru 162/66/KEE tas-27 ta' Ottubru 1966 dwar kummerċ fiż-żjut u x-xaħmijiet bejn il-Komunita u l-Greċja ([3]), Wara li kunsidrat ir-Regolament tal-Kunsill Nru 171/67 KEE tas-27 ta' Ġunju 1967 dwar rifużjonijiet ta' esportazzjoni u mposti fuq iż-żejt taż-żebbuġa ([4]), kif l-aħħar emendat bir-Regolament (KEE) Nru 2429/72 ([5]), u partikolarment l-Artikolu 11 miġjub fih, Billi, taħt l-Artikolu 16 tar-Regolament tal-Kummissjon (KEE) Nru 2960/77 tat-23 ta' Diċembru 1977 dwar regoli dettaljati għall-bejgħ taż-żejt taż-żebbuġa miżmuma mill-aġenziji ta' l-intervent ([6]), żjut esportati bl-offerta ma jikkwalifikawx għar-rifużjonijiet ta' esportazzjoni; billi, f' ċerti każijiet, żjut mibjugħa bl-offerta għal esportazzjoni huma mħallta qabel l-esportazzjoni ma' żjut mixtrija fis-suq tal-Komunità; billi għandu għalhekk jiġi speċifikat li rifużjonijiet ta' esportazzjoni huma riservati għaż-żejt mixtri fis-suq, jew iż-żejt proċessat minnu, li huwa wżat fil-fabbrikazzjoni tat-taħlita esportata; Billi l-miżuri provvduti f'dan ir-Regolament huma b'mod konformi ma' l-opinjoni tal-Kumitat ta' Ġestjoni taż-Żjut u x-Xaħmijiet, ADOTTAT DAN IR-REGOLAMENT: Artikolu 1 L-Artikolu 1 tar-Regolament tal-Kummissjoni (KEE) Nru 616/72 tas-27 ta' Marzu 1972 dwar regoli dettaljati għall-applikazzjoni ta' rifużjonijiet fuq l- esportazzjoni u mposti fuq iż-żejt taż-żebuġa ([7]), huwa hawnhekk emendat biex jinqara kif ġej+ "Artikolu 1 1. Ir-rifużjonijiet fuq l- esportazzjoni għandhom jingħataw biss fuq żjut taż-żebbuġa b' kontenut ħieles ta' aċidi xaħmi espress bħala aċidu olejku ta' mhux aktar minn 30 gramma kull 100 gramma. 2. Billi ż-żejt taż-żebbuġa esportat huwa taħlita li jaqa' taħt is-sottointestatura 15.07 A II kompost minn: (a) żejt mixtri bi tweġiba għal stedina għall-offerti għal esportazzjoni, u (b) żejt mixtri direttament fis-suq tal-Komunità, ir-rifużjoni fissatta għaż-żjut li jaqgħu taħt is-sottointestatura 15.07 A II għandu jingħata biss rigward il-kwantità miksuba direttament mis-suq tal-Komunità." Artikolu 2 Dan ir-Regolament għandu jidħol fis-seħħ fil-jum ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fit-23 ta' Diċembru 1979. Għall-Kummissjoni Finn GUNDELACH Viċi-President Proofread by Claudine Camilleri [1] ĠU C 172, tat-30.9.1966, p. 3025/66. [2] ĠU L 175, tad-29.6.1973, p. 5. [3] ĠU C 197, tad-29.10.1966, p. 3393/66. [4] ĠU C 130, tat-28.6.1967, p. 2600/67. [5] ĠU L 264, tal-21.11.1972, p. 1. [6] Ara paġna 46 ta' dan il-Ġurnal Uffiċjali. [7] ĠU L 78, tal-31.3.1972, p. 1.